Diari Oficial de la Generalitat Valenciana


Sumari del DOGV 5136, del 16-11-2005 (2005/12784)

RESOLUCIÓ de 13 d'octubre de 2005, del director general d'Energia, per la qual s'atorga a Iberdrola Distribución Eléctrica, SAU, l'autorització administrativa per a la nova subestació transformadora de 220/20 KV denominada ST el Cantalar, al terme municipal de Sant Joan d'Alacant, província d'Alacant, en la part corresponent a la xarxa de distribució elèctrica (ATASCT/2004/380/03).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5136

Data del DOGV
:   16-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12621


Data del document
:   13-10-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Sant Joan d'Alacant
    * empresa privada
    * subministrament d'energia elèctrica

RESOLUCIÓ de 13 d'octubre de 2005, del director general d'Energia, per la qual s'atorga a Iberdrola Distribución Eléctrica, SAU, l'autorització administrativa per a la nova subestació transformadora de 220/20 KV denominada ST el Cantalar, al terme municipal de Sant Joan d'Alacant, província d'Alacant, en la part corresponent a la xarxa de distribució elèctrica (ATASCT/2004/380/03). [2005/X12102]
  
Vist l'escrit presentat per Iberdrola Distribución Eléctrica, SAU, amb domicili a efectes de notificacions a l'avinguda de Burgos, 8-B, 28839 Madrid, amb data 30 de setembre de 2004 davant del servici competent en matèria d'energia d'Alacant, i sol·licita que se li concedisca autorització administrativa per a una nova subestació transformadora de 220/20 kV denominada ST el Cantalar, ubicada en una parcel·la segregada de la finca núm. 3 del polígon núm. 2, a l'altura del PK 679 de la A-7, partida del Cantalar, al terme municipal de Sant Joan d'Alacant, província d'Alacant. Al mencionat escrit, s'adjuntava l'avantprojecte tècnic de la citada instal·lació, firmat per l'enginyer industrial Ángel Fernández Álvarez i visat pel Col·legi Oficial d'Enginyers Superiors Industrials de la Comunitat Valenciana a Alacant, amb data 24 d'agost de 2004.
  
Vist que va ser publicat l'anunci corresponent a la informació pública prevista en l'article 125 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i al que es preceptua en el Decret 162/90, de 15 d'octubre del Consell de la Generalitat Valenciana, sobre Impacte Ambiental, en el Diari Oficial de la Generalitat Valenciana del dia 16 de desembre de 2004, en el Butlletí Oficial de la Província d'Alacant del dia 24 de gener de 2005 i en el diari La Verdad de 29 de novembre de 2004. D'acord amb la documentació que obra en l'expedient, no s'han presentat al·legacions a la mencionada sol·licitud.
  
Vist que consta en l'expedient la concessió per l'Ajuntament de Sant Joan d'Alacant de la corresponent llicència municipal per a la instal·lació de la subestació sol·licitada, després dels informes tècnics municipals preceptius previs i amb els condicionants que en esta es contenen, acceptats tots estos per l'empresa peticionària.
  
Vist l'informe tècnic favorable de data 5 d'octubre de 2005, emés pel Servici Territorial d'Energia d'Alacant i remissió de l'expedient.
  
Atés que, amb data 9 de setembre de 2005, la directora general de Gestió del Medi Natural de la Conselleria de Territori i Habitatge va dictar Declaració d'Impacte Ambiental per la qual estima acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte de nova subestació transformadora de 220/20 kV, el Cantalar, sempre que este es desenrotlle amb les previsions de l'Estudi d'Impacte Ambiental i amb els condicionants que s'arrepleguen en la part dispositiva de la present resolució.
  
Atés que, d'acord amb l'article 38 del Reial Decret 1.955/2000, les instal·lacions l'autorització de les quals se sol·licita constituïxen instal·lacions de distribució elèctrica.
  
Vist que Iberdrola Distribución Eléctrica, SAU, està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Comerç i Turisme.
  
Atés que, d'acord amb l'avantprojecte presentat, la finalitat sol·licitada és garantir les necessitats d'energia actuals i futures d'esta zona en situacions normals d'explotació, amb millora el subministrament elèctric, especialment a Sant Joan d'Alacant, com a conseqüència del nou repartiment de càrregues i possibilitat de suports des de la instal·lació que es projecta.
  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i del Reial Decret 1.955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, en relació, este últim, amb la disposició transitòria que conté.
  
Atés a la Direcció General d'Energia competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol:
  
Únic. Atorgar a Iberdrola Distribución Elèctrica, SAU, autorització administrativa per a la construcció de les instal·lacions elèctriques de distribució corresponents a la nova subestació transformadora de 220/20 kV denominada ST el Cantalar, ubicada en una parcel·la segregada de la finca núm. 3 del polígon núm. 2, a l'altura del PK 679 de la A-7, partida del Cantalar, al terme municipal de Sant Joan d'Alacant, província d'Alacant, les característiques principals del qual són:
  
· Un sistema elèctric de 20 kV amb una configuració de doble barra (DB) tipus interior amb aïllament en SF6 conformat per tres mòduls de cel·les amb un total de 46 posicions (trenta seran eixides de línia, tres de transformador, dos de servicis auxiliars, quatre d'unió, dos d'enllaç de barres, una de partició, una de remunt i tres de bateria de condensadors). Este sistema es completa amb la dotació en intempèrie de tres bateries de condensadors.
  
· Una transformació dotada amb tres transformadors de potència de 50 MVA cada un i relació 220/20 kV amb les seues corresponents reactàncies trifàsiques limitadores de connexió de terra.
  
· Dos transformadors de servicis auxiliars de relació 20/0,380-0,220 kV i 250 kVA cada un.
  
· Pressupost: 5.876.000 euros.
  
La present resolució queda sotmesa a les condicions següents:
  
a) En el termini de tres mesos a partir de la notificació de la present resolució, Iberdrola Distribución Eléctrica, SAU, presentarà en el Servici Territorial d'Energia d'Alacant el projecte tècnic d'execució de la subestació transformadora 220/20 kV, per a la seua aprovació, si així fóra procedent. Amb anterioritat a la finalització del dit termini podrà sol·licitar la seua ampliació per mitjà de sol·licitud motivada davant d'esta Direcció General d'Energia.
  
b) La instal·lació que s'ha de realitzar complirà amb els reglaments aplicables a este tipus d'instal·lacions, i en particular amb el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
  
c) L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
d) Condicions d'orde mediambiental:
  
1. Una vegada efectuada la instal·lació es procedirà a l'arreplegada de material sobrant i trasllat a l'abocador autoritzat, i a la restauració a l'estat original de les zones afectades per mitjà de l'aportació de terra vegetal i la plantació d'espècies arbustives i herbàcies pròpia de la zona, a l'interior de la parcel·la a l'atzar, i fugir de les disposicions lineals.
  
2. Si durant l'execució de les obres es produïra qualsevol troballa arqueològica, el fet es posarà en coneixement de la Direcció General de Política Lingüística i Patrimoni Cultural Valencià de la Conselleria de Cultura, Educació i Esport, de forma immediata, i s'adopten les mesures pertinents en vista a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
Contra la present resolució, que no posa fi a la via administrativa, es podrà interposar recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.